שו"ת רשב"ץ (תשב"ץ)/חלק ג/קח
שאלה קח:

בגאייה.
שאלת יודע לאדוני נר"ו כי בדקתי בהמה ומצאתי הריאה והאונות הכל דבוקות בלא שום פילוש אבל היתה האונה סמוכה לשומן הלב והאומה סמוכה לטרפש והענוניתא סמוכה לכיס שלה ואסרתי הבהמה.
אח"כ הראוהו לא' מבעלי הוראה והתירה ואמר שהיא פולמולד"א ואני אמרתי לו שכשהתירו הפלומלד"א לא התירו אלא כשאין הסרכא מתפשטת מהדופן למקום העושה אותה טריפה ולא שמע אלי והתיר הבהמה ילמדנו רבינו מהו הדין בזה ושלום:

תשובה:
אמת הוא שיש מי שכתב שאם הריא' כלה היא סמוכה לדופן בלא שום פילוש שהיא כשירה וכן כתבתי אני בפרק ח' מהל' בדיקה שלי וגם כתבתי כי במחוז פרובני"צא נוהגין בזה איסור וכתבתי שהכל תלוי במנהג אבל אפי' נסכים להתיר כדברי המקילין זהו אם אין בה סרכה אחרת האוסרתה אבל אם יש שם סירכא אחרת שמפני אותה סרכא היתה נאסרת אלו היתה לבדה היאך נתירנה עתה מפני זאת הסירכא שהיא מותרת זה לא נזכר בשום מקום ואין לו טעם שא"ת כן א"כ כשמצינו סירכא מחיתוך לחיתוך וסירכ' לשומן הלב נתירנ' וזו לא אמרה אדם מעולם א"כ בהמ' זו אסורה היתה ולא הי' ראוי לדבר מה שכבר עשוהו אלא כדי שלא יראו התלמידים ויקבעו הלכה לדורות.